ΓΡΑΠΤΗ ΕΡΩΤΗΣΗ P-3074/02

υποβολή: Friedrich-Wilhelm Graefe zu Baringdorf (Verts/ALE) προς την Επιτροπή

(22 Οκτωβρίου 2002)

Θέμα: Διάσκεψη που διοργανώνει η ΓΔ Έρευνα στις 30 και 31 Ιανουαρίου 2003 με τον τίτλο: Προς μια βιώσιμη γεωργία για τις αναπτυσσόμενες χώρες

Σύμφωνα με ανακοίνωση στην ιστοσελίδα της Γενικής Διεύθυνσης για την Έρευνα, η Επιτροπή σχεδιάζει την διοργάνωση Διάσκεψης στις 30 και 31 Ιανουαρίου 2003 με τον τίτλο: Προς μια βιώσιμη γεωργία για τις αναπτυσσόμενες χώρες: εναλλακτικές λύσεις από τις βιοεπιστήμες και τις βιοτεχνολογίες.

Σε ποια νομική βάση (πρόγραμμα, θέση του προϋπολογισμού) στηρίζεται η διοργάνωση της Διάσκεψης και ποιο θα είναι το συνολικό κόστος·

Πώς έλαβε χώρα η προπαρασκευαστική διαδικασία: συμμετοχή του Ευρωπαϊκού Κοινοβουλίου· επιλογή περιεχομένου· ενσωμάτωση ανάλυσης των κινδύνων·

Πώς και με ποια κριτήρια πραγματοποιήθηκε η επιλογή των ομιλητών, των ομιλιών και των συμμετεχόντων·

Απάντηση του κ. Busquin εξ ονόματος της Επιτροπής

(19 Νοεμβρίου 2002)

Η διάσκεψη Προς μια αειφόρο γεωργία για τις αναπτυσσόμενες χώρες: Επιλογές από τις βιοεπιστήμες και τις βιοτεχνολογίες διοργανώνεται ως Φόρουμ συζήτησης για τις βιοεπιστήμες, ώστε να μπορέσει να διεξαχθεί μια ανοικτή και συνολική συζήτηση όσον αφορά τις δυνατότητες που έχουν οι βιοεπιστήμες να προσφέρουν νέους τρόπους αντίληψης των προβλημάτων που συνεχίζουν να ταλαιπωρούν τη σύγχρονη κοινωνία μας.

Το δημοσιονομικό κονδύλιο για τηνποστήριξη αυτής της διάσκεψης προέρχεται από το πρόγραμμα Ποιότητα ζωής, εντός του 5ου προγράμματος πλαισίου έρευνας και τεχνολογικής ανάπτυξης (ΕΤΑ). Οι δαπάνες τις οποίες θα αναλάβει η Επιτροπήπολογίζεται ότι ανέρχονται σε 600 000 ευρώ και κυμαίνονται εντός του ιδίου φάσματος όπως οι δαπάνες που διατέθηκαν για προηγούμενες παρεμφερείς εκδηλώσεις. Η Επιτροπή, μέσω της Γενικής Διεύθυνσης (ΓΔ) Έρευνας και διαφόρων ΓΔ που συμπράττουν, αναλαμβάνει επομένως την ευθύνη για τη συνολική διοργάνωση. Το πρόγραμμα καταρτίστηκε από την Ευρωπαϊκή Ομάδα Βιοεπιστημών (European group of Life Sciences — EGLS).

Η EGLS, μια ομάδα διαπρεπών επιστημόνων, που συστάθηκε από το αρμόδιο για την έρευνα Μέλος της Επιτροπής το 2000(1), κλήθηκε να ανταποκριθεί στην ανάγκη για συμβουλέςψηλού επιπέδου σχετικά με τις αναμενόμενες προοπτικές από τις βιοεπιστήμες και τις βιοτεχνολογίες, καθώς και τη σημασία τους στη χάραξη πολιτικής. Ένας από τους στόχους της ομάδας είναι η συμβολή στην οργάνωση και εμψύχωση ενός Φόρουμ συζήτησης για τις βιοεπιστήμες, το οποίο προσφέρει τη δυνατότητα στους ερευνητές να διεξάγουν συζητήσεις με τους διάφορους συντελεστές. Η προσπάθεια αυτή αποσκοπεί να εξασφαλίσει ότι τα ευαίσθητα ζητήματα που άπτονται τηςπεύθυνης χρήσης των νέων γνώσεων δεν αποτελούν αποκλειστικό προνόμιο μόνον των εμπειρογνωμόνων, αλλά αντιμετωπίζονται ανοικτά στο πλαίσιο δημόσιας συζήτησης με εξασφάλιση πολυμερούς εκπροσώπησης.

Η EGLS κατάρτισε το πρόγραμμα για την εν λόγω προσεχή εκδήλωση, με βάση επιλεγμένα ιστορικά περιπτώσεων, ώστε να φανεί με παραδείγματα από την τοπική εμπειρία πώς μπορεί να ανταποκρίθηκαν ορισμένες επιστημονικές και τεχνολογικές εφαρμογές σε συγκεκριμένες προκλήσεις που αντιμετωπίζουν οι αναπτυσσόμενες χώρες. Η ανάλυση οφέλους/κινδύνου αποτελεί μέρος του ιστορικού κάθε περίπτωσης. Επιζητήθηκε, όσο ήταν δυνατόν, η παρουσία ομιλητών από αναπτυσσόμενες χώρες, καθώς και από αρμόδιους διεθνείς οργανισμούς. Τέλος, δημιουργήθηκε μια μικρή επιτροπή (μη κυβερνητικές οργανώσεις, διεθνείς οργανισμοί, μέλη του Κοινοβουλίου κ.λπ.) για την τροφοδότηση της κεντρικής συζήτησης, την οποία θα συντονίσει ένας δημοσιογράφος.

Οι συμμετέχοντες θα καλύπτουν ένα ευρύ ακροατήριο, το οποίο θα συμπεριλαμβάνει εκπροσώπους από την κοινωνία των πολιτών, την αγροτική κοινότητα, τη βιομηχανία, τους πολιτικούς ιθύνοντες, τη νεολαία, τόσο από την Ευρώπη, όσο και από τις αναπτυσσόμενες χώρες. Δηλώνονται εγγραφές από ολόκληρο τον κόσμο.

(1) http://europa.eu.int/comm/research/life-sciences/egls/index_en.html.